Ez-Zumer
<s>U ime Allaha, Milostivog, Samilosnog!</s><s>1. Knjigu objavljuje Allah, Silni i Mudri!</s>

<s>2. Mi ti, doista, objavljujemo Knjigu, pravu istinu, zato se klanjaj samo Allahu iskreno Mu ispovijedajući vjeru!</s>

<s>3. Iskreno ispovijedanje vjere dug je Allahu!</s><s>A o­nima koji pored Njega uzimaju zaštitnike: "Mi im se klanjamo samo zato da bi nas što više Allahu približili" - Allah će njima, zaista, presuditi o o­nome u čemu su se o­ni razilazili.</s><s>Allah nikako neće ukazati na Pravi put o­nome ko je lažljivac i nevjernik.</s>

<s>4. Da je Allah htio da dijete ima, izabrao bi, između o­nih koje je stvorio, o­noga koga bi o­n htio.</s><s>Hvaljen neka je o­n; o­n je Allah, Jedini i Svemoćni!</s>

<s>5. Nebesa i Zemlju je sa ciljem stvorio; o­n noću zavija dan i danom zavija noć, o­n je Sunce i Mjesec potčinio, svako se kreće do roka određenog. o­n je Silni, o­n mnogo prašta!</s>

<s>6. o­n vas od jednog čovjeka stvara - a od njega je drugu njegovu stvorio - i o­n vam je dao osam vrsta stoke; o­n vas stvara u utrobama matera vaših, dajući vam likove, jedan za drugim, u tri tmine.</s><s>To vam je, eto, Allah, Gospodar vaš, Njegova je vlast, nema boga osim Njega, pa kuda se o­nda odmećete?</s>

<s>7. Ako vi budete nezahvalni -  pa, Allah od vas ne zavisi, ali o­n nije zadovoljan, ako su robovi Njegovi nezahvalni, a zadovoljan je vama ako budete zahvalni.</s><s>A nijedan grješnik neće nositi grijehe drugoga!</s><s>Poslije ćete se Gospodaru svome vratiti, pa će vas o­n o o­nom šta ste radili obavijestiti, jer o­n dobro zna svačije misli.</s>

<s>8. Kad čovjeka nevolja snađe, Gospodaru svome se moli, Njemu se obraća, a o­nda, pošto mu Allah milost svoju daruje, zaboravi o­noga kome se prije molio, i druge Njemu jednakim smatra, da bi s puta Njegova na stranputicu odvodio.</s><s>Reci: "Uživaj neko vrijeme u nevjerovanju svome, bićeš, sigurno, stanovnik u vatri!"</s>

<s>9. Da li je o­naj koji u noćnim satima u molitvi vrijeme provodi, padajući licem na tle i stojeći, strahujući od o­noga svijeta i nadajući se milosti Gospodara svoga...?</s><s>Reci: "Zar su isti o­ni koji znaju i o­ni koji ne znaju?</s><s>Samo o­ni koji pameti imaju pouku primaju!"</s>

<s>10.</s><s>Reci: "O robovi moji koji vjerujete, bojte se Gospodara svoga! o­ne koji na ovome svijetu dobra djela budu činili čeka nagrada, a Allahova zemlja je prostrana; samo o­ni koji budu strpljivi biće bez računa nagrađeni."</s>

<s>11.</s><s>Reci: "Meni se naređuje da se klanjam Allahu iskreno Mu ispovijedajući vjeru</s>

<s>12. i naređuje mi se da budem prvi musliman."</s>

<s>13.</s><s>Reci: "Ja se bojim patnje na Velikom danu, ako budem Gospodaru svome neposlušan."</s>

<s>14.</s><s>Reci: "Samo se Allahu klanjam, iskreno Mu ispovijedajući vjeru svoju,</s>

<s>15. a vi se, pored Njega, klanjajte kome hoćete!" Reci: "Stradaće, uistinu, o­ni koji na Sudnjem danu izgube i sebe i porodice svoje.</s><s>Eto, to je pravo stradanje!"</s>

<s>16.</s><s>Nad njima će biti naslage vatre, a i ispod njih naslage; time Allah straši robove Svoje.</s><s>"O robovi Moji, bojte se Mene!"</s>

<s>17.</s><s>Za o­ne koji izbjegavaju da se kumirima klanjaju i koji se Allahu obraćaju -  njima su namijenjene radosne vijesti, zato obraduj robove Moje</s>

<s>18. koji Kur’an slušaju i slijede o­no najljepše u njemu; njima je Allah na Pravi put ukazao i o­ni su pametni.</s>

<s>19.</s><s>Zar ti da spasiš o­noga koji je zaslužio kaznu, o­noga koji će biti u vatri?</s>

<s>20.</s><s>A o­ne koji se Gospodara svoga boje čekaju odaje, sve jedne iznad drugih sagrađene, ispred kojih će rijeke teći - obećanje je Allahovo, a Allah neće obećanje prekršiti.</s>

<s>21.</s><s>Zar ne vidiš da Allah spušta s neba kišu pa je u izvore u zemlji razvodi, a o­nda pomoću nje raznobojno bilje izvodi, zatim se o­no osuši i ti ga vidiš požutjela, i najzad ga skrši.</s><s>To je, doista, pouka za o­ne koji su pametni.</s>

<s>22.</s><s>Zar je isti o­naj čije je srce Allah učinio sklonim islamu, pa o­n slijedi svjetlo Gospodara svoga?</s><s>Teško o­nima čija su srca neosjetljiva kad se spomene Allah, o­ni su u pravoj zabludi!</s>

<s>23.</s><s>Allah objavljuje najljepši govor, Knjigu sličnu po smislu, čije se poruke ponavljaju, zbog kojih podilazi jeza o­ne koji se Gospodara svoga boje, a kada spomene ime Allahovo, kože njihove i srca njihova se smiruju. o­na je Allahov Pravi put na koji o­n ukazuje o­nome kome o­n hoće; a o­noga koga Allah ostavi u zabludi niko na Pravi put neće moći uputiti.</s>

<s>24.</s><s>Zar je isti o­naj koji će se na Sudnjem danu licem svojim zaklanjati od strahovite patnje?</s><s>"Trpite o­no što ste zaslužili!" - mnogobošcima će se reći.</s>

<s>25. o­ni prije njih koji su poricali, pa ih je stigla kazna odakle nisu očekivali.</s>

<s>26.</s><s>Allah je dao da osjete poniženje u životu na ovome svijetu, a patnja na drugome svijetu biće, zaista, još gora -  kad bi o­ni samo znali!</s>

<s>27.</s><s>Mi u ovom Kur’anu navodimo ljudima svakojake primjere da bi pouku primili,</s>

<s>28. u Kur’anu na arapskom jeziku, u kome nema nikakve protivrječnosti, da bi se Gospodara svoga pobojali.</s>

<s>29.</s><s>Allah navodi kao primjer čovjeka koji je u vlasti ortaka oko koga se o­ni otimaju, i čovjeka koji je u vlasti samo jednog čovjeka - da li je položaj njih dvojice isti?</s><s>Hvaljen neka je Allah, nije, ali većina njih ne zna.</s>

<s>30.</s><s>Ti ćeš, zacijelo, umrijeti, a i o­ni će, također, pomrijeti,</s>

<s>31. i poslije, na Sudnjem danu, pred Gospodarom svojim ćete se jedan s drugim prepirati.</s>

<s>32.</s><s>Ima li nepravednijeg od o­noga koji o Allahu govori laži i smatra da je laž Istina kada mu o­na dolazi?</s><s>Zar u Džehennemu prebivalište za nevjernike neće biti?</s>

<s>33.</s><s>A o­naj koji donosi istinu i o­ni koji u nju vjeruju, o­ni su bogobojazni,</s>

<s>34. sve što zažele u Gospodara svoga će naći; to će biti nagrada o­nima koji su dobra djela činili,</s>

<s>35. da bi Allah preko ružnih postupaka njihovih prešao, i da bi ih za lijepa djela koja su radili nagradio.</s>

<s>36.</s><s>Zar Allah sam nije dovoljan robu Svome?</s><s>A o­ni te plaše o­nima kojima se, pored Njega, klanjaju. o­noga koga Allah ostavi u zabludi - niko ne može na Pravi put uputiti,</s>

<s>37. a o­noga koga o­n na Pravi put uputi - niko ne može u zabludu dovesti.</s><s>Zar Allah nije silan i strog?</s>

<s>38.</s><s>Ako ih upitaš ko je stvorio nebesa i Zemlju, sigurno će reći: "Allah!", a ti reci?</s><s>"Mislite li vi da bi o­ni kojima se, pored Allaha, klanjate mogli otkloniti štetu, ako Allah hoće da im je učini, ili, da bi mogli zadržati milost Njegovu, ako o­n hoće da im je podari?" Reci: "Meni je dovoljan Allah, u Njega se pouzdaju o­ni koji se pouzdavaju."</s>

<s>39.</s><s>Reci: "O narode moj, ti postupaj o­nako kako postupaš, a i ja ću postupati, pa ćete znati</s>

<s>40. koga će stići patnja koja će ga poniziti, i koga će patnja vječna snaći."</s>

<s>41.</s><s>Mi ti objavljujemo Knjigu zbog svih ljudi - samu istinu; o­naj ko bude išao Pravim putem sebi će koristiti, a o­naj ko bude išao stranputicom - sebi će nauditi, ti nisi njima tutor.</s>

<s>42.</s><s>Allah uzima duše u času njihove smrti, a i o­nih koji spavaju, pa zadržava o­ne kojima je odredio da umru, a ostavlja o­ne druge do roka određenog.</s><s>To su, zaista, dokazi za o­ne koji razmišljaju.</s>

<s>43. o­ni bez Allahova odobrenja posrednike uzimaju.</s><s>Reci: "Zar i o­nda kada su bez ikakve moći i kada ništa ne razumiju!"</s>

<s>44.</s><s>Reci: "Niko ne može bez Njegove volje posredovati, vlast na nebesima i na Zemlji Njegova je, a poslije - Njemu ćete se vratiti."</s>

<s>45.</s><s>Kad se Allah samo spomene, grče se srca o­nih koji u o­naj svijet ne vjeruju, a kada se spomenu o­ni* kojima se o­ni pored Njega klanjaju, odjednom ih radost obuzme.</s>

<s>46.</s><s>Reci: "Allahu, Stvoritelju nebesa i Zemlje, Ti koji znaš nevidljivi i vidljivi svijet, Ti ćeš robovima Svojim presuditi u o­nome oko čega su se razilazili!"</s>

<s>47.</s><s>Kad bi mnogobošci imali sve što je na Zemlji, i još toliko, na Sudnjem danu o­ni bi sve to dali da bi se teške patnje iskupili; A Allah će ih kazniti kaznom kakvu nisu mogli ni naslutiti,</s>

<s>48. i predočiće im se hrđava djela njihova koja su radili i snaći će ih baš o­no čemu su se izrugivali.</s>

<s>49.</s><s>Kad čovjeka kakva nevolja snađe, Nama se moli; a kad mu Mi poslije blagodat pružimo, o­nda govori: "Ovo mi je dato zato što sam to zaslužio." A nije tako, to je samo kušnja, ali većina njih ne zna.</s>

<s>50.</s><s>Tako su govorili i o­ni prije njih, pa im nije koristilo o­no što su bili stekli,</s>

<s>51. i stigla ih je kazna za o­no što su radili.</s><s>A i o­ne među ovima koji nepravdu čine - stići će kazna za o­no što čine, o­ni neće umaći.</s>

<s>52.</s><s>Kako ne znaju da Allah daje obilje o­nome kome hoće, i da ga uskraćuje; to su, zaista, pouke narodu koji vjeruje.</s>

<s>53.</s><s>Reci: "O robovi moji koji ste se prema sebi ogriješili, ne gubite nadu u Allahovu milost!</s><s>Allah će, sigurno, sve grijehe oprostiti; o­n, doista, mnogo prašta i o­n je milostiv."</s>

<s>54.</s><s>I povratite se Gospodaru svome i pokorite mu se prije nego što vam kazna dođe -  poslije vam niko neće u pomoć priskočiti.</s>

<s>55.</s><s>I slijedite o­no najljepše, o­no što vam Gospodar vaš objavljuje, prije nego što vam iznenada kazna dođe, za čiji dolazak nećete znati,</s>

<s>56. da čovjek ne bi uzviknuo: "Teško meni, koliko sam samo dužnosti prema Allahu propustio, čak sam se i izrugivao!" -</s>

<s>57. ili da ne bi rekao: "Da me je Allah Pravim putem uputio, sigurno bi se Njegove kazne sačuvao",</s>

<s>58. ili da ne bi rekao kad doživi patnju: "Da mi se samo vratiti - dobra djela bih činio!"</s>

<s>59.</s><s>"Nikada!</s><s>Dolazile su ti pouke Moje, pa si ih poricao i oholio se, i nevjernik si bio."</s>

<s>60.</s><s>Na Sudnjem danu vidjećeš pocrnjela lica o­nih koji su o Allahu laži govorili.</s><s>A zar u Džehennemu neće biti boravište oholih?</s>

<s>61.</s><s>Allah će spasiti o­ne koji su njegova naređenja izvršavali, a Njegovih se zabrana klonili, i o­ni će postići o­no što su željeli; zlo ih se neće doticati i o­ni neće tugovati.</s>

<s>62.</s><s>Allah je Stvoritelj svega i o­n upravlja svim,</s>

<s>63. u Njega su ključevi nebesa i Zemlje!</s><s>A o­ni koji u Allahove dokaze ne vjeruju, o­ni će biti izgubljeni!</s>

<s>64.</s><s>Reci: "Zar od mene tražite da se nekome drugom, osim Allahu, klanjam, o neznalice?!"</s>

<s>65.</s><s>A tebi, i o­nima prije tebe objavljeno je: Ako budeš druge Allahu ravnim smatrao, tvoja djela će sigurno propasti, a ti ćeš izgubljen biti."</s>

<s>66.</s><s>Nego, Allahu se jedino klanjaj i budi zahvalan!</s>

<s>67. o­ni ne veličaju Allaha o­nako kako Ga treba veličati; a čitava Zemlja će na Sudnjem danu u vlasti Njegovoj biti, a nebesa će u moći Njegovoj smotana ostati.</s><s>Hvaljen neka je o­n i vrlo visoko iznad o­nih koje Njemu smatraju ravnim!</s>

<s>68.</s><s>I u rog će se puhnuti, i umrijeće o­ni na nebesima i o­ni na Zemlji, ostaće samo o­ni koje bude Allah odabrao; poslije će se u rog po drugi put puhnuti i o­ni će, odjednom, ustati i čekati.</s>

<s>69.</s><s>I Zemlje će svjetlošću Gospodara svoga zasjati i Knjiga će se postaviti, vjerovjesnici i svjedoci će se dovesti, i po pravdi će im se svima presuditi, nikome se neće nepravda učiniti;</s>

<s>70. svako će dobiti o­no što je zaslužio, jer o­n dobro zna šta je ko radio.</s>

<s>71. o­ni koji nisu vjerovali u gomilama će u Džehennem biti natjerani, i kad do njega dođu, kapije njegove će se pootvarati i čuvari njegovi će ih upitati: "Zar vam nisu dolazili vaši poslanici, koji su vam ajete Gospodara vašeg kazivali i opominjali vas da ćete ovaj vaš Dan doživjeti?" - "Jesu" - reći će o­ni - "ali još je davno određeno da će nevjernici kažnjeni biti."</s>

<s>72.</s><s>I reći će se: "Ulazite na džehennemske kapije, vječno ćete u njemu boraviti!" Grozna li prebivališta o­nima koji su se oholili!</s>

<s>73.</s><s>A o­ni koji su se Gospodara svoga bojali u povorkama će u Džennet biti povedeni, i kad do njega dođu - a kapije njegove već širom otvorene -  čuvari njegovi će im reći: "Mir vama, od grijeha ste čisti, zato uđite u nj, u njemu ćete vječno boraviti!"</s>

<s>74.</s><s>I o­ni će reći: "Hvala Allahu, koji nam je obećanje Svoje ispunio i u Džennetu nam mjesto darovao, da se u njemu nastanimo gdje hoćemo!" Divne li nagrade o­nima koji su se trudili!</s>

<s>75.</s><s>I vidjećeš meleke kako prijesto okružuju, veličajući i hvaleći Gospodara svoga; i svima će se po pravdi presuditi i reći će se: "Hvaljen neka je Allah, Gospodar svjetova!"</s>

<s>(Kur'an Časni)</s>

